دیل هر بیر میّلتین مادی و معنوی ایرثینی قورویان و گلیشدیرن ان اؤنملی و ان گوج‌لو آراجدیر. هر بیر اینسان اؤز آنا دیلینی یاخشی بیلمه‌لی و اونو قورومالی‌دیر. آنادیلی اینسانین معنوی دونیاسی نین گلیشمه‌سینده، دونیاگؤروشونون گئنیشلنمه‌سینده، موکممل اؤیرتیم آلماسیندا، اؤز سویداش‌لاری ایله یاخشی ایلیشگی قورماسیندا اؤنملی رول اویناییر. آنا دیلی میلّتین اؤزللیگی و وارلیغی نی قوروماقلا یاناشی، چئویرمه (ترجومه) واسیطه‌سیله باشقا خالق‌لارین مدنی ایرثی ایله تانیش اولماغا، اونلارلا یاخشی ایلیشگی قورماغا ایمکان یارادیر.